**ELŐTERJESZTÉS**

Mórágy Község Képviselő - testületének 2022. március 23-i

rendes/rendkívüli testületi ülésére

|  |  |
| --- | --- |
| Tárgy: | TETT támogatás felosztásának módosítása  |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 22. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

A Képviselő-testület a 2022. január 25-i testületi ülésén döntött a 2022. évi TETT támogatás felosztásáról a 10/2022.(I.25.) számú határozatában, mely szerint a 80.075.000,- Ft támogatást működési célra kívánja felhasználni.

Azóta eltelt időszakban kiderült, hogy a TETT települések a támogatást mind a működési költségekre kérték, azonban a közreműködő az RHK Kft az előzetesen megküldött vállalkozói szerződéseket addig nem kívánja véleményezni, míg a települések a felhalmozási soron nem jelenítik meg az az összeget, amit beruházásra kívánnak fordítani. Az RHK Kft szerint nincs jogalapjuk arra, hogy véleményezzenek egy olyan szerződést, ami a megkötött támogatási szerződésben csak működési költségek vannak megjelölve. Az RHK Kft kérte, hogy a megkötött támogatási szerződés módosítását kezdeményezzék a TETT tagtelepülései, a felhalmozási sorokra kerüljenek támogatási összegek és akkor már véleményezni tudják a megküldött vállalkozói szerződéseket.

Mórágy Község Önkormányzata jelenleg beruházásra *15.976.562,- Ft*,- Ft kívánna a működési költségekből átcsoportosítani a felhalmozási sorra, amelyből a Művelődési Ház fűtés korszerűsítése, a templom és az önkormányzati emlékművek kerülnének megvalósításra.

Kérem a Tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen.

**Határozati javaslat:**

*TETT támogatás 2022. évi támogatás felosztásának módosításáról*

*Mórágy Község Önkormányzat Képviselő-testülete a Társadalmi Ellenőrző Tájékoztató Társulás által nyújtott támogatás 2022. évi felosztását az alábbiak szerint kívánja módosítani:*

*1.)Működési célú támogatás: 64.848.438,- Ft*

*2.) Felhalmozási célú támogatás 15.976.562,- Ft*

***Mindösszesen : 80.825.000,- Ft***

*A Képviselő-testület ezzel egyidejűleg a 10/2022.(I.25.) számú határozatát hatályon kívül helyezi.*

Mórágy, 2022. március 17.

Glöckner Henrik sk.

 polgármester